गुजरात दंगा: बिलकिस बानो रेप केस में बॉम्बे हाईकोर्ट ने बरकरार रखी 11 दोषियों की उम्रकैद की सजा
Home Hindi गुजरात दंगा: बिलकिस बानो रेप केस में बॉम्बे हाईकोर्ट ने बरकरार रखी...
बिलकिस बानो रेप और मर्डर केस में बॉम्बे हाई कोर्ट ने गुरुवार(4 मई) को 11 दोषियों की अपील खारिज करते हुए इन दोषियों की उम्रकैद की सजा बरकरार रखी है। हालांकि, कोर्ट ने सीबीआई की उस याचिका को खारिज कर दिया, जिसमें तीन आरोपियों को मौत की सजा देने की मांग की गई थी।
बता दें कि जिन आरोपियों को हाईकोर्ट ने दोषी माना है उन्हें ट्रायल कोर्ट ने भी दोषी माना था। इस मामले में हाईकोर्ट ने 5 पुलिसकर्मी और दो डॉक्टरों को भी दोषी करार दिया है। उनपर मामले के सबूत मिटाने के आरोप थे और निचली अदालत ने उन्हें बरी कर दिया था।
हालांकि, इन्हें अब जेल नहीं जाना पड़ेगा, क्योंकि ये आरोपी ट्रायल के दौरान करीब साढ़े चार साल तक सजा काट चुके हैं। इससे पहले निचली अदालत से जमानत मिलने के बाद ये पुलिस फोर्स में वापस चले गए थे।
विशेष अदालत ने जिन दोषियों को उम्रकैद की सजा सुनाई है उनमें जसवंतभाई नाई, गोविंदभाई नाई, शैलेश भट्ट, राधेश्याम शाह, विपिन जोशी, केशरभाई वोहानिया, प्रदीप मोरदिया, बाकाभाई वोहानिया, राजनभाई सोनी, नीतीश भट्‍ट और रमेश चंदाना शामिल हैं।
Previous articleनए अभिनेताओं पर बरसने वाले ऋषि कपूर खुद विनोद खन्ना की प्रार्थना सभा में नहीं पहुंचे
Next articleWhat mutilated soldier’s father said broke Ghuggi’s ‘heart into pieces’